CELEX: C2006/074/48
Language: et
Date: 2006-03-25 00:00:00
Title: Kohtuasi T-450/05:  21. detsembril 2005  esitatud hagi — Automobiles Peugeot ja Peugeot Nederland versus komisjon

25.3.2006   
            
            
               ET
            
            
               Euroopa Liidu Teataja
            
            
               C 74/25
            
         21. detsembril 2005 esitatud hagi — Automobiles Peugeot ja Peugeot Nederland versus komisjon
   (Kohtuasi T-450/05)
   (2006/C 74/48)
   Kohtumenetluse keel: prantsuse
   Pooled
   
      Hagejad: Automobiles Peugeot SA (Pariis, Prantsusmaa) ja Peugeot Nederland NV (Utrecht, Madalmaad) (esindajad: advokaadid O. d'Ormesson, N. Zacharie)
   
      Kostja: Euroopa Ühenduste Komisjon
   Hagejate nõuded
   
               —
            
            
               tühistada otsus tervikuna, nii selle resolutiivosa kui seda toetavad põhjendused;
            
         
               —
            
            
               teise võimalusena muuta otsuse artiklit 3 ja seda toetavaid põhjendusi, vähendades 49,5 miljoni euro suurust trahvi;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Käesoleva hagiga taotleb hageja EÜ asutamislepingu artikli 81 kohaldamise menetluses (asjad 36.623, 36.820 ja 37.275 — SEP jt/Automobiles Peugeot SA) komisjoni 5. oktoobri 2005. aasta otsuse C(2005)3683) lõplik, milles komisjon leidis, et nimetatud isikute mootorsõidukite ekspordi piiramisele suunatud tegevus on konkurentsi kahjustav, tühistamist. Vaidlustatud otsus hõlmab täpsemalt hagejate poolt seoses edasimüüjatega võetud üksikmeetmeid: edasimüüjate boonussüsteemi, müügiedenduskampaaniate käigus seatud piiranguid, edasimüüjate piiratud varustamist, otseseid korraldusi. Lisaks, teise võimalusena, taotleb hageja komisjoni määratud trahvi vähendamist.
   Oma nõuete toetuseks toob hageja välja, et komisjon on oma otsuses rikkunud EÜ lepingu artikli 81 lõike 1 sätteid, leides, et hageja võetud meetmeid võib pidada “kokkuleppeks” selle artikli tähenduses.
   Teiseks tugineb hageja väidetele, mis tulenevad faktivigadest, asjaolude ebaõigest hindamisest ja õigusvigadest, mis seisnevad selles, et komisjon pidas edasimüüjate tasustamise süsteemi konkurentsi kahjustavaks EÜ asutamislepingu tähenduses. Lisaks vaidlustab hageja komisjoni poolt läbiviidud rikkumise kestuse hindamise komisjoni tehtud faktivea tõttu ja seetõttu, et komisjon oli asjaolusid ebaõigesti hinnanud, mis tõi hageja arvates kaasa vastuolud komisjoni otsuse põhjendustes.
   Hageja järgmine väide puudutab vaidlustatud otsuse väidetavalt ebapiisavaid põhjendusi komisjoni poolt käsitletud meetmete mõjude analüüsi osas. Lisaks heidab hageja sama väite raames komisjonile ette faktivigu ja asjaolude ebaõiget hindamist ning komisjoni otsuse põhjenduste vastuolulisust.
   Oma teise võimalusena esitatud nõude, mille esemeks on komisjoni määratud trahvi vähendamine, toetuseks toob hageja välja määruse nr 1/2003 artikli 23 lõike 2 rikkumise ja selle sätete kohaldamisel trahvi arvutamise suuniste (1) rikkumise komisjoni poolt.
   
      (1)  Suunised määruse nr 17/62 artikli 15 lõike 2 ja ESTÜ asutamislepingu artikli 65 lõike 5 kohaselt määratavate trahvide arvutamise meetodi kohta, EÜT 1998, C 9, lk 3.